[pic] | KOMISIJA EVROPSKIH SKUPNOSTI |

Bruselj, 16.12.2005

SEC(2005) 1739 konč

POROČILO KOMISIJE EVROPSKEMU PARLAMENTU IN SVETU

o izdatkih Jamstvenega oddelka EKUJS Sistem zgodnjega opozarjanja št. 8–11/2005

KAZALO

1. UVOD 3

2. PRIPOMBE K IZVRšEVANJU PRORAčUNA ZA LETO 2005 3

3. SKLEPI 5

1. UVOD

Priložena tabela predstavlja dejansko izvrševanje proračuna za obdobje od 16. oktobra 2004 do 30. septembra 2005 in ga primerja s profilom izdatkov, kot ga določa indikator, ki je bil določen na podlagi določb iz Uredbe Sveta (ES) št. 2040/2000[1] z dne 26. septembra 2000 o proračunski disciplini.

2. PRIPOMBE K IZVRšEVANJU PRORAčUNA ZA LETO 2005

V nadaljevanju sledi kratko pojasnilo o najvažnejših odstopanjih med dejanskim izvrševanjem in izvrševanjem, kakor ga prikazuje indikator za razna področja proračuna za leto 2005 (opomba: v oklepajih je navedena trenutna stopnja previsoke (+) ali prenizke (–) porabe).

2.1. Monetarni dejavniki

Tečaj dolar/euro

Pri izdatkih, ki so nastali v zgoraj navedenem obdobju, je upoštevano gibanje tečaja dolar/euro. Pri večjem delu izvoznih nadomestil za kmetijske proizvode, predvsem za žitarice in sladkor, ter določenih notranjih pomočeh, kot je pomoč za bombaž, je gibanje tečaja euro/dolar vplivalo na izdatke.

Proračun, ki ga je sprejel proračunski organ, je temeljil na odobrenih proračunskih sredstvih, zahtevanih v predhodnem predlogu proračuna (PPP) za leto 2005, ki je bil pripravljen na podlagi povprečnega razmerja tečaja 1 EUR = 1,25 USD. Treba je pripomniti, da je bilo v obdobju od 1. avgusta 2004 do 31. julija 2005 povprečno razmerje tečaja 1 EUR = 1,27 USD, kar je približno 2 % nad stopnjo tečaja, uporabljenega pri pripravi PPP za leto 2005.

2.2. Podrazdelek 1a - Tržni dejavniki

2.2.1. Tržni ukrepi za žitarice (+ 169,1 milijona EUR)

Pričakuje se veliko previsoka poraba sredstev, namenjenih za ta sektor, zaradi povečane količine žitaric, ki gredo v javna skladišča po zelo obilni žetvi žita v letu 2004/2005. V času tega poročila je približno 13,9 milijonov ton žitaric šlo v javno skladiščenje v nasprotju s predpostavko 2,6 milijona ton, predvidenih v PPP za leto 2005.

2.2.2. Neposredna plačila za poljščine (+ 192,8 milijona EUR)

Po anketi glede pričakovanih plačil držav članic, ki temeljijo na njihovih sporočilih ob upoštevanju parametrov, ki podpirajo izvrševanje tega programa, Komisija ocenjuje, da se bo previsoka poraba približno 200,0 milijona EUR v primerjavi z razpoložljivimi proračunskimi sredstvi v PPP za leto 2005 uresničila do konca proračunskega leta.

2.2.3. Sladkor (+ 28,1 milijona EUR)

V teku proračunskega leta so znatne količine sladkorja šle v javno skladiščenje. Ob pisanju tega poročila je približno 724 000 t še vedno v skladiščenju in se pričakuje, da bo tako do konca proračunskega leta. Zato Komisija pričakuje, da bo poraba sredstev, namenjenih za ta sektor kljub počasnejšemu ritmu plačil izvoznih nadomestil previsoka.

2.2.4. Olivno olje (+ 115,0 milijona EUR)

Pričakuje se, da bo poraba sredstev, namenjenih za ta sektor zaradi plačil preostalih zneskov v predhodnih tržnih letih s strani držav članic previsoka. Vendar se pričakuje, da bo previsoka poraba sredstev mnogo nižja, kot prikazuje trenutna stopnja v septembru.

2.2.5. Tekstilne rastline (+ 86,5 milijona EUR)

Komisija je sprejela odločitev glede končnega zneska pomoči za bombaž. Izdatki za bombaž bodo približno za 67,0 milijona EUR višji od zneska, predvidenega za ta ukrep v PPP za leto 2005. Zato se pričakuje, da bo sedanja previsoka poraba začasna.

2.2.6. Sadje in zelenjava (– 80,3 milijona EUR)

Komisija pričakuje prihranke zaradi ugodnih pogojev na trgu s sadjem in zelenjavo. Pričakuje se, da bodo količine sadja in zelenjave, umaknjene s trga, v primerjavi s količinami, predvidenimi v PPP za leto 2005, mnogo nižje. Poleg tega je ugoden razvoj privedel do zvišanja tržnih cen za banane, zato je prišlo do zmanjšanja stopnje pomoči, izplačane za ta proizvod. Vendar se pričakuje, da bo zvišanje dodeljenih sredstev za poslovanje organizacij proizvajalcev, ki je bilo ugotovljeno v teku leta, te prihranke zmanjšalo do konca proračunskega leta.

2.2.7. Drugi rastlinski proizvodi in ukrepi (– 117,7 milijona EUR)

Pričakuje se, da bo zaradi počasnejšega izplačevanja pomoči za posušeno krmo poraba sredstev, namenjenih za ta sektor, prenizka. Poleg tega so nekatere države članice zaostajale s predvidenimi plačili za različne programe POSEI ter tako še bolj poudarile pričakovano prenizko porabo sredstev za ta sektor.

2.2.8. Neposredne pomoči horizontalne narave (+ 64,3 milijona EUR)

Kot je že bilo navedeno v poročilu o sistemu zgodnjega opozarjanja št. 6/2005, bo prišlo do večje porabe proračunskih sredstev za poenostavljeno shemo enotnega plačila na površino (SAPS), ki vključuje osem od desetih novih držav članic. Razlog za to izhaja iz vpliva dvojnega tečaja pri plačilu pomoči v nacionalni valuti s strani tistih držav članic, ki ne delijo skupne valute eura.

2.2.9. Mleko in mlečni proizvodi (– 988,6 milijona EUR)

Ugodni pogoji na notranjem in zunanjem trgu so omogočili Komisiji, da zniža stopnje izvoznih nadomestil in pomoči za notranji trg za odprodajo različnih proizvodov iz tega sektorja v primerjavi s stopnjami, predvidenimi v PPP za leto 2005. Zaradi tega so se zmanjšali izdatki za različne ukrepe v tem sektorju in to je privedlo do prihrankov. Poleg tega so bile pobrane dodatne dajatve za skupno presežno količino za več kakor 1,0 milijon ton mleka v primerjavi s količino 0,25 milijona ton v proračunu, kar je še povečalo prihranek v tem sektorju.

2.2.10. Goveje in telečje meso (+ 304,6 milijona EUR)

Komisija se strinja s previsoko porabo, ki jo indikator še vedno kaže v tem sektorju, in meni, da se bo nadaljevala do konca proračunskega leta zaradi plačil premij za živali za leto 2004.

2.2.11. Potrditev skladnosti obračuna (– 499,9 milijona EUR)

Kot kaže poročilo o sistemu zgodnjega opozarjanja št. 6/2005 se povečanje izterjanih zneskov od držav članic, približno za –170,0 milijona EUR, pričakuje do konca proračunskega leta zaradi postopka o potrditvi skladnosti obračuna.

2.3. Podrazdelek 1b - Razvoj podeželja (– 25,8 milijona EUR)

Proračunska sredstva za prevzem obveznosti za razvoj podeželja (EU-15) in za prehodni instrument za nove države članice so bila za ta podrazdelek določena na zgornji meji.

Vsa proračunska sredstva so bila namenjena za prehodni instrument, ki se izvaja na podlagi diferenciranih sredstev. Do konca septembra 2005 so bila plačila za 1 167,1 milijona EUR vzeta iz sredstev za plačila v okviru prehodnega instrumenta v znesku 1 369,4 milijona predvidenih v proračunu.

Rahla sedanja prenizka poraba vključuje odobrena proračunska sredstva za prevzem obveznosti Jamstvenega oddelka EKUJS za razvoj podeželja za EU-15 in pričakovati je, da se bo nadaljevala do konca proračunskega leta.

3. SKLEPI

Poraba proračunskih sredstev držav članic od 16. oktobra 2004 do 30. septembra 2005 je za podrazdelek 1a znašala 41 574,4 milijona EUR, tj. 97,1 % razpoložljivih proračunskih sredstev. Premajhna poraba proračunskih sredstev za to obdobje je v primerjavi z indikatorjem znašala približno – 524,7 milijona EUR. To gre v prvi vrsti pripisati sektorju živalskih proizvodov, medtem ko je sektor rastlinskih proizvodov pokazal večjo porabo proračunskih sredstev. Trenutno Komisija meni, da se bodo gibanja, kot jih kažejo indikatorji, tako za sektor rastlinskih proizvodov (previsoka poraba sredstev) kot za sektor živalskih proizvodov (premajhna poraba sredstev) še naprej nadaljevala in bodo vzrok za večjo celotno premajhno porabo do konca proračunskega leta.

Poraba proračunskih sredstev držav članic od 16. oktobra 2004 do 30. septembra 2005 je za podrazdelek 1b znašala 4 896,2 milijona EUR, tj. 71,6 % razpoložljivih proračunskih sredstev. Premajhna poraba proračunskih sredstev za to obdobje je v primerjavi z indikatorjem znašala približno – 44,2 milijona EUR. Pričakuje se, da bodo države članice v oktobru 2005 porabile veliko sredstev.

[pic]

[1] UL L 244, 29.9.2000, str. 27.